ई छथि सुमन झा आजुक समयक उभड़ैत मैथिल अभिनेत्री। मूलतः सीतामढी जिलाके अन्तर्गत गाढा माने चौक केर रहनिहार सुमन जी भोजपुरी फ़िल्म में अपन पैर जमा रहली अछि। पोगो चैनल पर प्रसारित सीरियल " सुनयना"में चाइल्ड आर्टिस्ट के रुप में काज करयवाली सुमन जी कयकटा भोजपुरी फ़िल्ममें अभिनय केने छैथ आर कय रहल छैथ। सुमन जीक पहिल भोजपुरी फ़िल्म छल- लहरिया लूट ये राजा जी" । अपन दोसर भोजपुरी फ़िल्म " सजनी पुकारे नदिया किनारे" में मुख्य भूमिका निभौने छलीह, जेखनकि अपन तेसरका फ़िल्म " काहे बांसुरिया बजौला"में दोसर मुख्य भूमिका केने छलीह। अपन चौथा फ़िल्म " दिल त पागल होला'में साहायक अभिनेत्री बनल छलीह।
 मैथिल अभिनेत्रीमें नीतू जीक एकटा अपन नाम थीक। मूलतः बेगुसराय के रहयबाली नीतू जी संजय मिश्रा आर संजय झा अभिनीत मैथिली फ़िल्म "दुलरुआ बाबू" में मुख्य अभिनेत्रीक नीक भूमिका सं दर्शक के बड्ड प्रभावित केने छलीह। जीटीवी पर प्रसारित चर्चित सीरियल " आपकी अंतरा" में एक्टिंग सं नीतू जीक अभिनय कैरियरक शुरुआत भेल छल। नीतू जीक दोसर सिरीयल छल स्टार वन पर प्रसारित "ये इश्क है" । संगहि, अंगिकाक पहिल फ़िल्म "खगड़िया बाली भौजी" (2007) में सेहो मुख्य अभिनेत्री छलीह मुदा अहि फ़िल्म सं हुनकर सफ़लता आ लोकप्रियता पर पर कोनो नीक प्रभाव नहिं पड़ल छल।
 ई छैथ सी परमानन्द जी। मैथिली फ़िल्म केर इतिहासमें एकटा एहन रत्न जिनकर सहयोग सं मैथिली भाषामें पहिल बेर 3घंटाक फ़िल्मक निर्माण प्ररंभ भेल। अहि सं पूर्व मैथिलीक प्रयोग कयकटा फ़िल्म में भेल छल । फ़िल्ममें मैथिली गीतक सफ़र कया वर्ष पहिने सं शुरु भेल छल। मुदा पूरा मैथिली भाषा में फ़िल्म शुरु केनिहार में सी परमानन्द जीक निर्देशन में फ़िल्म बननाइ शुरु होमय सं बहुत पहिने फ़िल्म "तीसरी कसम" के एकटा दृष्य ----- चाहक दोकान पर ---- में छोट छीन अभिनय केलनि राज कपूरक संगमें। अहि फ़िल्मक संवाद निर्देशक सेहो छलाह, वॊना "ममता गाबय गीत" सं पहिने आधा दर्जन भरि हिन्दी फ़िल्म में निर्देशकक भूमिका निभौने छलैथि।
 Actor Basant Sinha : An Emerging Actor in Hindi Films (Bhaskar Jha)
मूल रुप सं मधबुबनी के कोतवाली चौक के रहनिहार बंसंत सिन्हा जी हिन्दी फ़िल्म जगतमें एकटा उभरैत बड्ड नीक कलाकार छैथ। अभिनय के संग-संग बसंत जी के लेखन करय के अहम शौक छैन। सम्प्रति , वो दूटा हिन्दी फ़िल्म आर टीवी सिरियल के लेल किछु लेख़न कय रहल छैथ। दिल्ली के श्रीराम सेंटर सं संबंध राखय बला बसंत सिन्हा जीक पहिल ब्रेक भेटल रहनि कल्पना लाजिमी द्वारा निर्देशित फ़िल्म " चिनगारी (2006) में। तकरा बाद बसंत जीके कयकटा फ़िल्म केलनि जाहि में किछु नाम अछि- " आहिस्ता-आहिस्ता", " बिल्लू बार्बर" (2009), मेरे बाप पहले आप" (2008), "जब वी मेट" (2007), "फ़ंस गये ओबामा", "जॉली एलएलबी" आदि।
 बसंत जी फ़िल्म में काज करय सं पहिने कयकटा टीवी सिरीयलमें अभिनय केने छलैथि, मुदा एकता कपूरक चर्चित धारावाहिक "सास भी कभी बहू थी" एवं 'दहेज" में महत्वपूर्ण पैरालल भूमिका केने रहैथ।
 Actor Romi Thakur: "Santua" of " Sasta Jinagi Mahag Senur" (by Bhaskar Jha)
मैथिलीक बहुचर्चित फ़िल्म" ससता जीनगी महग सेनुर"क संटुआ के के बिसरत ? अपन सहज आ स्वाभाविक अभिनय कला, आ संवाद बाजय के अदभुत शैली के कारण समस्त मैथिल दर्शकके हृद्यमें नीक स्थान बनाबय बला आर सबके चहेता कलाकार छैथ रोमी (प्रदीप) "संटुआ" ठाकुर। मूलतः दरभंगा जिलाक नेहरा के रहनिहार रोमी ठाकुरक प्रारंभिक शिक्षा केर उपरांत मुम्बई चलि अयला आर अभिनय के क्षेत्र में अपन भाग़्य अजमाबक लेल संघर्ष करय लगलैथ। आशा चन्द्रा फ़िल्म इंस्टिच्यूट , मुम्बई सं एक्टिंगक कोर्स केने छैथ। मुदा किछु नीजी कारणवश रोमी जी मुम्बई छोड़ि देलैथि। रोमी जी इंडियन मोशन पिक्चर्स प्रोड्यूसर एशोसियेशन (IMPPA) केर पूर्व सदस्य रहि चुकल छैथ।
 अभिनय के क्षेत्र में कैरियरक प्रारंभ केना भेल पूछला पर रोमी जी बतौलनि कि मुरलीधरक निर्देशन में बनय जा रहल फ़िल्म" ससता जीनगी महग सेनुर"क शूटिंग नेहरा गाममें निर्धारित छल। मुरलीधर जी किछु कलाकारक कमीके देखैत स्थानीय कलाकार के लेबय चाहैत छलैथ। रोमीजीक व्यक्तित्व, भाषा शैली आदि निर्देशक मुरलीधरजीके बड्ड पसीन पड़लनि आर रोमी जीके दोसर मुख्य अभिनेता "संटूआ"क भूमिका द देलखिन। परिणाम ई भेल कि फ़िल्म केर उपकथानक में चारि चांद लाग़ि गेल। फ़िल्म में अपन नीक अभिनय सं सबके प्रभावित केलनि अछि।
 Subscribe to: Posts (Atom)